Petrolprys: Meer as R17 per liter gaan werkers swaarste tref | Maroela Media
Die verhoogde brandstofheffing en ander prysverhogings beteken petrol gaan jou vanaf middernag vanaand meer as R17 per liter uit die sak jaag.
Ekonome het vroeër in die jaar gewaarsku dat 'n verhoging in internasionale oliepryse (tot dusver 30% in 2021) tesame met 'n swakker rand en die instelling van brandstofbelasting, gaan Suid-Afrikaners se sak skud by vulstasies.
Abigail Moyo, woordvoerder van die vakbond UASA, het gesê alhoewel daar min beheer is oor eksterne faktore wat die petrolprys beheer, is dit die interne faktore, soos randgebaseerde handel- en oliemaatskappymarges, vervoerkostes en belastings en heffings wat in ag geneem kan word om Suid-Afrikaners by te staan wat finansieel reeds sukkel. "Interne kostefaktore verteenwoordig sowat 60% van die petrolprys," het Moyo gesê.
Vanaf middernag verhoog die brandstof- en die Padongelukkefondsheffing op petrol en diesel met onderskeidelik 16c per liter en 11c per liter. "Hierdie heffingsverhogings gaan gewone Suid-Afrikaners swaar tref op hul huishoudelike begrotings. Hoekom word daar voortgegaan met die heffingsverhoging terwyl die Suid-Afrikaanse Inkomstediens 'n onverwagte ekstra R38 miljard in inkomstes aangekondig het vir die jaar wat Maart 2021 geëindig het?"
UASA is baie bekommerd oor die voortgesette verhoging in die brandstofprys wat werkers in 'n finansiële verknorsing gaan laat, omdat hulle al hoe meer sal moet betaal vir basiese behoeftes. "Die las word ook op die verbruiker geplaas om meer te betaal vir basiese behoeftes. Die verhoging vir paraffien van 35c per liter het ook 'n groot impak op Suid-Afrikaners wat nie toegang tot elektrisiteit het nie, omdat hulle van paraffien afhanklik is vir huishoudelike gebruik en verhitting. Winter is om die draai – hulle gaan nie net deur die koue getref word nie."
UASA moedig sy lede en ander Suid-Afrikaners aan om hul bes te doen om die gordel in dié moeilike tye selfs stywer te trek en te spaar waar hulle moontlik kan.
Dienslewering in duie, maar munisipaliteit weier vergaderings
En wat gee die regering om vir ons as werkersHulle ry mos op ons belasting geld rond
Hoe kan ons wat mense wat hul werk en vaste inkomste verloor het en ons as Sassa penioenarisse grodels stywer trek en spaar?????
En die ANC gee nie 'n brandende vuurhoutjie om nie!
Toe oliepryse op die laagste was in baie jare, het die ANC regering besluit om heffings ens. in te stel en te verhoog op brandstofpryse. Nou sit ons met die hoogste pryse ooit. En die regering lag al die pad bank toe….
Die ANC het die land op sy knie. Botswana se brandstof kom van ons af en hulle betaal net oor die tien rand n liter. Hoekom steek die taxis nie nou die petrol tankers aan die brand nie. Die tyd toe NP die land regeer het is baie tankers aan die brand gesteek. Toe het die taxi eienaars gese die branstof prys is te hoog en dit is die regering se skuld. Maar nou ja hulle kry mos van ons belasting geld van die ANC regering af en hulle betaal mos ook nie belasting nie. Dit is hoekom hulle dood… Lees meer »